ત્યારબાદ એક અદભૂત ગાથા રજુ થઇ……લંડન બેપ્સ યુવક મંડળ ના ૧૦ જેટલા યુવકો એ એક પોતાની એક તપ યાત્રા નું સચિત્ર-ભાવભીનું વર્ણન કર્યું. એમનાં પ્રતિનિધિ પ.ભ. રાકેશભાઈ કારા એ -લગભગ કલાક ચાલેલી આ અદભૂત ગાથા વર્ણવતા કહ્યું કે- ૧૦ સપ્ટેમ્બર ના રોજ લંડન થી યુવક મંડળ- નેપાળ પહોંચ્યું…..હેતુ સ્પષ્ટ હતો- કે ૨૦૦ વર્ષ પહેલા નિલકંઠ વરણી એ કરેલી ગંડકી નદી-થી માનસરોવર ની યાત્રા -નો અનુભવ કરવો- અને સાથે સાથે પ.પૂ.પ્રમુખ સ્વામી મહારાજ ના સ્વાસ્થ્ય માટે -આ તપ યાત્રા કરવી…..! આવા સર્વોપરી હેતુ સાથે શરુ થયેલી યાત્રા અને એમનાં અનુભવો- સાંભળી ને થયું કે શૂન્ય નીચે ૧૫-૨૦ ડીગ્રી તાપમાન મા- કેટકેટલા ભીડા પડે છે- છતાં આ યુવાનો એ પણ વિદેશ ની ધરતી પર જન્મેલા-ઉછરેલા- ભગવાન ને -ગુરુ ને રાજી કરવા નીકળ્યા છે….! લાલ ગંડકી નદી, મુક્તિનાથ, કૈલાસ માનસરોવર ની આ વિષમ યાત્રા અને અત્યંત ઠંડી અને પાતળી હવા વચ્ચે પણ- ભગવાન ને સ્નાન, પૂજા,આરતી,સ્તોત્ર દ્વારા રાજી કરવા ના નિયમો ફોટો-વિડીયો દ્વારા રજુ થયા………ભગવાન સ્વામિનારાયણ એ અત્યંત ખુલ્લા શરીરે- શૂન્ય ની નીચે ૪૦ ડીગ્રી મા લગભગ ૬ દિવસ- કૈલાસ માનસરોવર મા ગાળ્યા હતા………એ વિચારી ને જ હૃદય ઉછાળી ઉઠે છે…..! એમને શું સ્વાર્થ હતો…..??? આવી વિષમ સ્થિતિ મા ખુલ્લા શરીરે-ભૂખ્યા તને તપ કરવા નું તાત્પર્ય શું??? જીવમાત્ર નું કલ્યાણ……બીજું શું…! સમજો- તો જાણો-અને અનુભવો કે ભગવાન પોતાના ભક્તો માટે- જીવ માત્ર ના કલ્યાણ માટે- કેવ કેવા ઉદાહરણો પોતે કષ્ટ વેઠી ને પ્રત્યક્ષ કરે છે……! શત્ શત્ વંદન આ યુવાનો ને કે જે સર્વોપરી હેતુ લઈને- આટ આટલા ભીડા વેઠી ને આ કઠિનતમ યાત્રા પૂરી કરી અને ગુરુહરિ ને- હરિ ને રાજી કર્યા…….! આપણે આ માર્ગ મા કેટલે છીએ?